מרתון עריכה

[ממוזער|סיומו של מרתון עריכה באורך 100 שעות (שהוכר על ידי [גינס שיאי עולם) שהתקיים בוורשה בספטמבר 2023]]
[ממוזער|מפגש עורכים בנושא [ויקיפדיה:מפגשים/מפגשי עורכים/עיבוד תמונה - על אתיקה, אשליה, והונאה|עיבוד תמונה - על אתיקה, אשליה, והונאה]]
**מרתון עריכה** (באנגלית: **edit-a-thon** או **editathon**) הוא אירוע שבו עורכים מקהילות מקוונות כגון ויקיפדיה, OpenStreetMap (הידוע גם כ"מפתון"), ו-LocalWiki עורכים ומשפרים נושא מסוים או סוג מסוים של תוכן. האירועים כוללים בדרך כלל הדרכת עריכה בסיסית לעורכים חדשים ועשויים להיות משולבים עם מפגש חברתי כללי יותר. המילה באנגלית היא הלחם בסיסים של המילים "עריכה" ו"מרתון". מרתון עריכה יכול להתקיים פנים אל פנים, באופן מקוון או בגרסה משולבת של שניהם. אם הוא אינו מתקיים פנים אל פנים, הוא נקרא בדרך כלל "מרתון עריכה וירטואלי" או "מרתון עריכה מקוון".

## מיקומים (אירועים פנים אל פנים)
מרתוני עריכה של ויקיפדיה התקיימו במטות של עמותות ויקימדיה; במוסדות חינוך מוכרים, כולל אוניברסיטת סונומה סטייט, אוניברסיטת המדינה של אריזונה, מידלברי קולג', ואוניברסיטת ויקטוריה; במוסדות מחקר מדעי כגון מכון סאלק למחקרים ביולוגיים; ובמוסדות תרבות, כגון מוזיאונים או ארכיונים.

## אירועים מקוונים/מרחוק
מספר מרתוני עריכה של ויקיפדיה נערכו במהלך מגפת הקורונה תוך הקפדה על ריחוק חברתי. אירועים אלו התקיימו באופן מקוון תוך שימוש בשיחות קול ווידאו סינכרוניות וכן באמצעות לוחות מודעות ופורומים אסינכרוניים.

## נושאים
האירועים כללו נושאים כגון אתרי מורשת תרבותית, אוספי מוזיאונים, היסטוריה של נשים, אמנות, פמיניזם, צמצום הפער המגדרי בוויקיפדיה, וסוגיות של צדק חברתי.

נשים, אפרו-אמריקאים וחברי הקהילה הגאה משתמשים במרתוני עריכה כדי לגשר על הפער בהרכב המיני והגזעי בוויקיפדיה ולאתגר את תת-הייצוג של נושאים הקשורים לאפריקה.

## מארגנים
חלק ממרתוני העריכה בוויקיפדיה אורגנו על ידי ויקיפדי בית. קהילת OpenStreetMap אירחה אף היא מספר מרתוני עריכה.

## דוגמאות
[ממוזער|מרתון עריכה [ויקיפדיה:מפגשים/מפגשי עורכים/כתיבת ערכים WLM - שנת 2017|לכתיבת ערכים בנושא ויקיפדיה אוהבת אתרי מורשת - תחרות 2017]]
[ממוזער|תחילתו של מרתון עריכה באורך 100 שעות (שהוכר על ידי [גינס שיאי עולם) שהתקיים בוורשה בספטמבר 2023]]
* יוזמת "Wiki loves SDGs" ערכה מרתון עריכה מקוון בן שבוע בנושאים סביב היעדים לפיתוח בר קיימא. האירוע התקיים באופן מקוון בספטמבר 2020 במהלך שבוע היעדים הגלובליים. הוא אורגן על ידי Project Everyone, ארגון לא ממשלתי בבריטניה, והיו בו כ-300 משתתפים רשומים, 108 תורמים פעילים ו-64 עורכים חדשים. רוב המשתתפים היו ממדינות מתפתחות ושבעה מתוך תשעת זוכי הפרסים היו מאפריקה. האירוע התמקד בשיפור תוכן הקשור ליעדים לפיתוח בר קיימא בוויקיפדיה האנגלית (שיפורים מסוימים נעשו גם בוויקיפדיות בספרדית, מקדונית, קטלאנית ופורטוגזית). כ-500 ערכים שופרו. ג'ימי ויילס השתתף בטקס הסיום והעניק את תשעת הפרסים למתנדבים המעורבים ביותר.
* באוגוסט 2018, ארגון Future Climate for Africa ורשת הידע לפיתוח ואקלים כינסו את  בקייפטאון, דרום אפריקה.
* מרתון העריכה הארוך ביותר שהוכר על ידי גינס שיאי עולם התקיים לראשונה ב-2016 (מ-9 עד 12 ביוני) במוזיאון סומאיה שבמקסיקו סיטי, שם מתנדבי ויקימדיה מקסיקו וצוות המוזיאון ערכו במשך 72 שעות רצופות. בשנת 2023 נשבר שיא זה על ידי ויקיפדים פולנים (ראו להלן).
* מאז 2014, פרויקט אמנות+פמיניזם מקיים מרתוני עריכה חובקי עולם מדי שנה כדי להרחיב את ההיסטוריות של נשים, פמיניזם ואמנויות הנמצאות בוויקיפדיה, ולפרק את ההטיות לגבי אופן ייצוגן של נשים ברשת. שנת 2019 ציינה את התרחבות התנועה כך שתכלול "פעילים ואמנים א-בינאריים מגדרית".
* מרתון העריכה העולמי של יום עדה לאבלייס, יוזמה לשיפור הגיוון של ערכי ויקיפדיה, נוצר במשותף על ידי קרול אן וייטהד ומומחית גוגל, סוזן דולן. הוא נערך ב-9 באוקטובר 2019, במנצ'סטר במרכז פנקהרסט.
* בשנת 2023, מרתון העריכה הראשון באורך 100 שעות, שהוכר על ידי גינס שיאי עולם, אורגן בוורשה שבפולין מ-26 עד 30 בספטמבר, כדי לחגוג את יום הולדתה ה-22 של ויקיפדיה הפולנית. הוא נערך בספרייה הציבורית של ורשה. 127 עורכים השתתפו באירוע, ומתנדבים נוספים עזרו גם הם לתמוך בו.

## גלריה

קובץ:Editatón_72HorasConRodin_-_Sábado_-_35.jpg|מרתון העריכה "72 שעות עם רודן" במקסיקו סיטי הוא הארוך ביותר שנערך אי פעם, והוכר על ידי גינס שיאי עולם.
קובץ:Freemasonry - Editors meetup, WMIL 13.3 (9).JPG|מרתון עריכה במסגרת מפגש עורכים בנושא הבונים החופשיים - שליטי העולם?
קובץ:Gesher Maariv 08 2015 (430).JPG|משתתפים במרתון העריכה תרגום בקהילת ויקימדיה.
קובץ:שיבוץ תמונות WLM 2016.jpg|מרתון עריכה לשיבוץ תמונות במיזם ויקיפדיה אוהבת אתרי מורשת - שנת 2016
קובץ:What-is-an-edit-a-thon-sherry-antoine.mp3|מנהלת AfroCrowd, שרי אנטואן, מסבירה על מרתוני עריכה
קובץ:-2-Wiki-Loves-SDGs-Volunteers-Group-Workplace.png|חדר עבודה וירטואלי למרתון העריכה המקוון בנושאי יעדי פיתוח בר קיימא בספטמבר 2020 (באמצעות Workplace של פייסבוק)
קובץ:Wiki4Climate_opening_session_group_photo.png|תמונה קבוצתית ממפגש הפתיחה של "Wiki4Climate" בנובמבר 2020


## ראו גם
* האקתון
* ויקיפדיה: מפגשים

## קישורים חיצוניים

*  - דוגמה לתחרות עריכה/כתיבה וירטואלית בעלת השפעה גבוהה במרץ 2020
* 
* 
* "מפתונים" של OpenStreetMap

## הערות שוליים

קטגוריה:אנציקלופדיית ויקיפדיה
קטגוריה:כנסים